Få måneder efter [[Frederik 6]]s død i [[1839]] begyndte han udgivelsen af en serie pamfletter med titlen ''Flyvende politiske Blade''. Han var i disse udgivelser fortaler for et [[konstitutionelt monarki]] på en meget direkte måde som den daværende danske offentlighed slet ikke var vant til, og de var med til at samle en politisk opposition i Danmark op til forfatningsændringen i [[1849]]. De ''Flyvende politiske Blade'' bliver betegnet som værende "det tætteste, danske liberale kom på et modstykke til det 8 år yngre ''Manifest der kommunistischen Partei'' ([[Det Kommunistiske Manifest]]) af Marx og Engels", udgivelsen af dem resulterede også i at Monrad blev idømt en bøde og 1 års censur efter [[Trykkefrihedsforordningen af 1799]].<ref>Bertel Nygaard, "D.G. Monrads liberale manifest fra 1839", s. 93-116 i tidsskriftet ''K&K'', 107, 37. årgang, 2009, nr. 1.</ref>
[[Fil:Ditlev Gothard Monrad.jpg|thumb|Portræt udført af [[Constantin Hansen]], [[1846]].]]
I 1840 ægtede han den meget velstående Emilie Nathalia Lütthans, datter af Johan Heinrich Lütthans.
Ledere